ddrg/super_eurlex huggingface dataset:
(23)

Télé 2 mazo tirgus daļu var izskaidrot ar to, ka uzņēmums maksas televīzijas tirgū sāka darboties salīdzinoši vēlu (2006. gada jūnijā); tomēr nešķiet, ka tas tirgū aizpildītu kādu īpašu nišu vai ka paredzamā nākotnē tas to varētu darīt. Saskaņā ar darījuma paziņotāju iesniegtajiem faktiem, kā arī viedokļiem, ko tirgus izpētes gaitā saņēma no iztaujātām trešajām personām, Télé 2 pašreizējā tirgus daļa atbilst tam, cik liela ir tā ietekme vai potenciālā ietekme uz konkurenci tirgū. No tirgus izpētes rezultāta izrietēja tas, ka Télé 2 nebauda nekādas priekšrocības salīdzinājumā ar citiem DSL operatoriem un ka gadījumā, ja šis darījums netiktu noslēgts, Télé 2 neattīstītos straujāk kā tirgus vidēji.
(33)

Turpmāk minētie uzņēmumi ir pārkāpuši Līguma 81. pantu, norādītajos laikposmos piedaloties vienošanos un saskaņotu darbību kopumā plastmasas rūpniecisko maisu nozarē Beļģijā, Vācijā, Spānijā, Francijā, Luksemburgā un Nīderlandē, kurš ietver cenu noteikšanu un kopēju modeļu noteikšanu cenu aprēķināšanai, tirgu sadali un pārdošanas kvotu piešķiršanu, klientu, darījumu un pasūtījumu piešķiršanu, saskaņotu piedāvājumu iesniegšanu atsevišķos uzaicinājumos uz konkursu un konfidenciālas informācijas apmaiņu: a) Combipac BV no 1982. gada 6. janvāra līdz 2001. gada 9. novembrim un British Polythene Industries PLC no 1997. gada 25. aprīļa līdz 2001. gada 9. novembrim; b) Bischof + Klein GmbH & Co. KG no 1982. gada 6. janvāra līdz 2002. gada 26. jūnijam un Bischof + Klein France SAS no 1982. gada 6. janvāra līdz 2000. gada 18. decembrim; c) RKW AG Rheinische Kunststoffwerke un JM Gesellschaft für industrielle Beteiligungen mbH & Co. KGaA no 1982. gada 6. janvāra līdz 2002. gada 26. jūnijam; d) Fardem Packaging BV no 1982. gada 6. janvāra līdz 2002. gada 26. jūnijam un Kendrion NV no 1995. gada 8. jūnija līdz 2002. gada 26. jūnijam; e) Nordenia International AG no 1982. gada 6. janvāra līdz 2002. gada 26. jūnijam; f) Nordfolien GmbH no 1992. gada 24. novembra līdz 2002. gada 26. jūnijam; g) Trioplast Wittenheim SA no 1982. gada 6. janvāra līdz 2002. gada 26. jūnijam un Trioplast Industrier AB no 1999. gada 21. janvāra līdz 2002. gada 26. jūnijam; h) FLS Plast A/S and FLSmidth & Co A/S no 1990. gada 31. decembra līdz 1999. gada 19. janvārim; i) Cofira-Sac SA no 1982. gada 24. marta līdz 2002. gada 26. jūnijam; j) Plásticos Españoles SA un Armando Álvarez SA no 1991. gada 8. marta līdz 2002. gada 26. jūnijam; k) Sachsa Verpackung GmbH no 1988. gada 9. februāra līdz 2002. gada 26. jūnijam un Groupe Gascogne no 1994. gada 1. janvāra līdz 2002. gada 26. jūnijam; l) UPM-Kymmene Oyj no 1994. gada 18. jūlija līdz 1999. gada 31. janvārim; m) Bernay Film Plastique no 1995. gada 31. augusta līdz 1998. gada 9. novembrim; n) Bonar Technical Fabrics NV un Low & Bonar PLC no 1991. gada 13. septembra līdz 1997. gada 28. novembrim.
(9)

Zviedrijas elektroenerģijas vairumtirgus ir lielā mērā integrēts ziemeļvalstu (Dānijas, Norvēģijas, Zviedrijas un Somijas) elektroenerģijas tirgū. To veido divpusējs tirgus starp elektroenerģijas ražotājiem, no vienas puses, un piegādātājiem un rūpniecības uzņēmumiem no otras puses, kā arī brīvprātīga ziemeļvalstu elektroenerģijas birža Nord Pool, kas ietver tirgu piegādei pēc divām stundām un nākamajā dienā (spot market) un nākotnes līgumu tirgu. Iepriekš minētais un Nord Pool (4) integrētā tirgus uzbūve norāda uz izteiktu tendenci, ka veidojas ziemeļvalstu reģionāls vairumtirgus. Tomēr pārvades trūkumu (sastrēgumu) dēļ ir novērojami brīži, kad ziemeļvalstu elektroenerģijas tirgus tomēr darbojas kā sešas atsevišķas cenu noteikšanas zonas, no kurām viena ir Zviedrija. Zviedrijas tīkliem ir pieci galvenie savienojumi ar citām Eiropas Ekonomikas zonas daļām (starp Rietumdāniju un Zviedriju, Austrumdāniju un Zviedriju, Zviedriju un Dienvidnorvēģiju, Zviedriju un Ziemeļnorvēģiju, kā arī starp Zviedriju un Somiju). 2005. gadā savienojumā ar vislielākajiem pārvades trūkumiem sastrēgumi tika novēroti 52 % no laika un savienojumā ar vismazākajiem – 8 % no laika (5). Tomēr šādi sastrēgumi reti notika vienlaicīgi visos piecos savienojumos. Saskaņā ar Zviedrijas iestāžu viedokli tādējādi Zviedrija 2005. gadā kā atsevišķa cenu zona, tas ir, bez saistības ar citām cenu zonām, funkcionēja tikai 0,5 % no laika. Turklāt, analizējot situāciju vairākās ar Zviedriju saistītās zonās kopš 2001. gada, var konstatēt to, ka 82,4 % no laika Zviedrija ir bijusi savienota vismaz ar četrām no toreiz sešām pārējām cenu zonām (Norvēģija tad bija sadalīta trijās zonās, nevis divās, kā tas ir tagad) (6). Tāpēc un saskaņā ar Komisijas līdzšinējo praksi (7) jautājums par to, vai tirgus ir valsts vai reģionāla mēroga, netiks atbildēts, jo analīzes rezultāts nemainītos no tā, vai izmantotu šauru vai plašāku definīciju.
(20)

Saskaņā ar Regulas (EK) Nr. 68/2001 5. pantu, ja vienam un tam pašam uzņēmumam individuālam mācību projektam piešķirtā atbalsta apjoms pārsniedz 1 miljonu euro, uz atbalstu neattiecas Līguma 88. panta 3. punktā paredzētais atbrīvojums no paziņošanas par to. Komisija atzīmē, ka šajā gadījumā paredzētais atbalsts ir 5,338 miljoni euro, ka to piešķir vienam vienīgam uzņēmumam un ka mācību projekts ir individuāls projekts. Tādēļ tā uzskata, ka uz šo atbalstu attiecas pienākums par to paziņot un ka Beļģija šo pienākumu ir ievērojusi.
(17)

No Pirmās instances tiesas sprieduma lietā T-33/01, Infront WM pret Komisiju, izriet, ka paziņojums par to pasākumu saderību ar Kopienas tiesībām, kas pieņemti saskaņā ar Direktīvas 89/552/EEK 3.a panta 1. punktu, ir uzskatāms par lēmumu EK līguma 249. panta nozīmē, tādēļ tas jāpieņem Komisijai. Tātad ar šo lēmumu ir jāpasludina, ka Īrijas paziņotie pasākumi ir saderīgi ar Kopienas tiesībām. Īrijas pasākumi to galīgajā variantā, kas izklāstīts šā lēmuma pielikumā, jāpublicē Oficiālajā Vēstnesī saskaņā ar Direktīvas 89/552/EEK 3.a panta 2. punktu,
(21)

Portugāle atzīmēja, ka ieguldījums Brazīlijā ir daļa no CORDEX stratēģijas, lai saglabātu Portugālē plaša diapazona darbību, vienlaicīgi uzturot tā pašreizējos nodarbinātības līmeņus. CORDEX turpinās ražot sizala izstrādājumus Portugālē no izejvielām, kas importētas no Brazīlijas, tajā pašā laikā arī importējot no Cordebras Lda gatavos ražojumus vai pusfabrikātus, ko tas pārstrādās sizala izstrādājumos ar lielāku pievienoto vērtību. Šīs darbības ietver arī importēto iesaiņošanas auklu iesaiņojuma pielāgošanu pircēju prasībām (piemēram, attiecībā uz izmēru un marķēšanu) un tādējādi arī veicinās nodarbinātību iesaiņošanas nozarē reģionā, kurā atrodas CORDEX.
(44)

Turklāt Vācija uzsver, ka Eiropas kuģu būves rūpniecības tirgus daļa pēdējos gadu desmitos ir samazinājusies, bet Japāna, Koreja un Ķīna ir palielinājušas to tirgus daļas ar valsts subsīdiju palīdzību. Kuģu būves atbalsta programmas 3. punkta c) apakšpunktā šī subsidēšana tiek minēta kā viens no vērā ņemamiem faktoriem. Tādēļ Eiropas kuģu būvētavām jācenšas paaugstināt ražīgums.
Technical support function containing the SIS II database (Tehniskā atbalsta funkcija, kas ietver SIS II datubāzi)

Domain Name Server (Domēnu vārdu serveris)

Fibre Channel over IP (Optiskās šķiedras kanāls ar interneta protokolu)

Megabits per second (Megabiti sekundē)

N.SIS II
5.

Finanšu nolikumā īpaši norāda šādu informāciju: a) finanšu gadu, kas sākas janvāra pirmajā dienā un beidzas decembra pēdējā dienā; b) noteikumus un procedūras daudzgadu projekta plāna un resursu tāmes sagatavošanai, to noformējumu un struktūru, tostarp budžeta noteikumus un aprēķinus piecu gadu ilgam laikposmam; c) noteikumus un procedūras ikgadējo darba programmu un resursu tāmes sagatavošanai, un to noformējumu un struktūru, tostarp budžeta noteikumus un aprēķinus divu gadu ilgam laikposmam; d) noteikumus un procedūras gada budžeta sagatavošanai un pieņemšanai un tā izpildei, tostarp saistību un maksājumu veikšanas procedūras; e) atgūto līdzekļu iekasēšanas principus un principus saistībā ar procentu ieņēmumiem no dalībnieku ieguldītajiem resursiem; f) noteikumus un procedūras attiecībā uz iekšējo finanšu kontroli, tostarp deleģētajām pilnvarām, jo īpaši attiecībā uz maksimālajiem apjoma ierobežojumiem, līdz kuriem direktors var piešķirt līgumu slēgšanas tiesības ar izpildu komitejas apstiprinājumu vai bez tā; g) noteikumus un procedūras Kopuzņēmuma dalībnieku ieguldījumu aprēķināšanai un maksājumu pārskaitīšanai; h) noteikumus un procedūras resursu pārvaldībai, tostarp materiālo un nemateriālo aktīvu pirkšanai, pārdošanai un vērtības noteikšanai; i) noteikumus un procedūras finanšu pārskatu un uzskaites veikšanai un noformēšanai, un gada bilances sagatavošanai un noformēšanai; j) noteikumus un procedūras interešu konfliktu risināšanai un ziņošanai par nelikumībām un krāpšanu aizdomu gadījumos.
(40)

Beļģijas dioksīna krīzes gadījumā bija jāievēro vairāki faktori pirms varēja galīgi noteikt, ka krīze tiešām radījusi ārkārtas apstākļus. Komisija vispirms ņēma vērā to pasākumu apjomu, ar kuriem bija paredzēts atrisināt krīzi un pasargāt cilvēku veselību, ieskaitot aizliegumu laist tirgū un mazumtirdzniecībā mājputnu gaļu, aizliegt tirgot un eksportēt uz trešām valstīm dažus dzīvnieku izcelsmes produktus, kas paredzēti lietošanai cilvēku uzturā un dzīvnieku barībai, un noteikt virkni ierobežojumu, tai skaitā uzraudzību, produktu izsekojamību un kontroli (10). Tika pasludināts, ka krīze ir ārkārtas apstākļi, ņemot vērā divus apstākļus, tas ir, Beļģijas iestāžu paziņojumu līdz ar ārkārtas pasākumiem, ko tās pieņēma, un to, ka produktus nebija iespējams laist tirgū, kas Beļģijas ražotājiem radīja krīzes situāciju. Šī krīzes situācija pēc savas dabas un ietekmes uz attiecīgajiem ražotājiem ievērojami atšķīrās no parastās situācijas un apstākļiem, kādos tirgus funkcionē. Straujā panikas izplatīšanās patērētāju vidū un aizliegums ievest dzīvniekus un dzīvnieku izcelsmes produktus no Beļģijas, kuru noteica daudzas trešās valstis, nopietni pasliktināja krīzi un ievērojami traucēja tā tirgus darbībai, kur Beļģijas ražotāji pārdeva savus produktus, līdz ar to viņi zaudēja tirgus daļas, rezultātā – samazinājās apgrozījums salīdzinājumā ar to, ko bija paredzēts gūt parastā tirgus situācijā.
(133)

Šajā gadījumā Francija norādīja, ka ieņēmumi no nodokļa tiek ieskaitīti valsts kopējā budžetā un ka nepastāv neviens juridisks teksts, kas atļautu deserta vīnu ražotāju iemaksātā akcīzes nodokļa atmaksāšanu. Un nekas no Komisijas rīcībā esošās informācijas neliecina, ka tā nebūtu. Uz šāda konstatējuma pamata Komisija var secināt, ka nav savstarpējas atkarības starp nodokli par deserta vīniem un par šiem produktiem piešķirto atbalstu, un nav nepieciešamības pierādīt, ka nepastāv iespējama kvantitatīva sakarība starp Francijas iekasēto nodokļu summu un to summu, kas izlietota atbalsta pasākumu finansēšanā.
(6)

Ņemot vērā gan to, ka pasākumu piemēros nomaļos departamentos, kuri atrodas uz salas, gan arī to, ka tarifa samazinājums ir neliels (tarifs joprojām ir daudz augstāks nekā Kopienas minimālais tarifs), šis pasākumus neradīs problēmas saistībā ar to, ka citu departamentu patērētāji brauktu uz Korsiku iegādāties degvielu, uzskatot, ka tās cena izdevīga.
3)

Pēc 5. panta iekļauj šādu 5.a pantu: “5.a pants Ienākuma, ko gūst no euro banknošu norakstīšanas, aprēķināšana un sadale 1. No apgrozības izņemtās euro banknotes paliek saistību bāzē līdz brīdim, kad tās tiek apmainītas vai norakstītas, atkarībā no tā, kas notiek vispirms. 2. ECB Padome var lemt par no apgrozības izņemto euro banknošu norakstīšanu, norādot norakstīšanas datumu, kā arī kopējo uzkrājuma summu, kas jāizveido tām no apgrozības izņemtajām euro banknotēm, kuras, iespējams, vēl tiks apmainītas. 3. No apgrozības izņemtās euro banknotes noraksta šādi: a) norakstīšanas dienā ECB un NCB bilances posteņus “banknotes apgrozībā” samazina par joprojām apgrozībā esošo no apgrozības izņemamo euro banknošu kopējo summu. Šajā nolūkā no apgrozības izņemto euro banknošu faktiski apgrozībā laistās summas pielāgo saskaņā ar emisijas atslēgu aprēķinātajām proporcionālajām summām un par šo summu starpību veic norēķinus ECB un NCB starpā; b) no apgrozības izņemto euro banknošu pielāgoto summu noraksta no bilances posteņa “banknotes apgrozībā” uz NCB peļņas un zaudējumu pārskatiem; c) katra NCB veido uzkrājumu no apgrozības izņemtajām euro banknotēm, kuras, iespējams, vēl tiks apmainītas. Uzkrājums atbilst attiecīgās NCB daļai uzkrājuma kopējā summā, kas aprēķināta, izmantojot emisijas atslēgu. 4. No apgrozības izņemtās euro banknotes, kas tiek apmainītas pēc norakstīšanas dienas, grāmato tās NCB grāmatvedībā, kura tās pieņēmusi. No apgrozības izņemto euro banknošu plūsmu sadala NCB starpā vismaz reizi gadā, piemērojot emisijas atslēgu, kā arī NCB starpā veicot norēķinus par summu starpībām. Katra NCB proporcionāli aprēķināto summu kompensē no sava uzkrājuma vai, ja banknošu plūsma pārsniedz uzkrājumu, attiecīgos izdevumus iegrāmato savā peļņas un zaudējumu pārskatā. 5. ECB Padome katru gadu pārskata uzkrājuma kopējo summu.”
LV Eiropas Savienības Oficiālais Vēstnesis L 317/75

PADOMES LĒMUMS

(2007. gada 29. novembris)

par protokola noslēgšanu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2007/787/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas otro teikumu un 3. punkta otro daļu,

ņemot vērā 2005. gada Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta piekrišanu (1),

tā kā:

(1) Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses (2), Kopienas un tās dalībvalstu vārdā tika parakstīts Briselē 2007. gada 31. oktobrī.

(2) Protokols būtu jāapstiprina,

IR NOLĒMUSI ŠĀDI.

Vienīgais pants

Ar šo Kopienas un tās dalībvalstu vārdā apstiprina protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

Protokola teksts ir pievienots šim lēmumam (3).

Briselē, 2007. gada 29. novembrī Padomes vārdā — priekšsēdētājs M. LINO

(1) Oficiālajā Vēstnesī vēl nav publicēts.

(2) OV L 147, 21.6.2000., 3. lpp.

(3) Skatīt šā Oficiālā Vēstneša 65. lpp.
(7)

Saskaņā ar Regulas (EK) Nr. 1227/2000 17. panta 5. punktu, ja dalībvalsts faktiskie izdevumi attiecīgajā finanšu gadā ir mazāki par 75 % no sākotnējā asignējuma, nākamajam finanšu gadam un attiecīgajai kopējai platībai pieņemamos izdevumus samazina par vienu trešo daļu no šā sliekšņa un attiecīgā finanšu gada faktisko izdevumu starpības. Šo noteikumu 2007./2008. tirdzniecības gadā piemēro Vācijā un Grieķijā, kur faktiskie izdevumi 2007. finanšu gadā bija 74 % no sākotnējā asignējuma, Luksemburgā, kur faktiskie izdevumi 2007. finanšu gadā bija 71 % no sākotnējā asignējuma, Maltā, kur faktiskie izdevumi 2007. finanšu gadā bija 40 % no sākotnējā asignējuma, un Slovākijā, kur faktiskie izdevumi 2007. finanšu gadā bija 27 % no sākotnējā asignējuma. Saskaņā ar 1. panta 3. punktu Komisijas 2007. gada 1. augusta Regulā (EK) Nr. 922/2007, ar kuru paredz atkāpi no Regulas (EK) Nr. 1227/2000 attiecībā uz pārejas pasākumiem saistībā ar finanšu piešķīrumiem Bulgārijai un Rumānijai pārstrukturēšanas un konversijas vajadzībām (5) 2007./2008. tirdzniecības gadā Bulgārijai un Rumānijai šo samazinājumu nepiemēro.
(2)

Minētajā pielikumā norādīti laikposmi, kuros ir vai nav atļauta gaļas ievešana Kopienā, atkarībā no to dzīvnieku nokaušanas vai nogalināšanas dienas, no kuriem tā iegūta. Šie laikposmi ir norādīti, lai atļautu tādas gaļas ievešanu, kas ražota, pirms dažās trešās valstīs vai to daļās sāka piemērot dzīvnieku veselības ierobežojumus.
b)

to aizstājēji: Levente MAGYAR kungs, Member of the General Assembly of Jász-Nagykun-Szolnok, aizstājot Sándor NAGY kungu, Csaba MOLNÁR kungs, Member of General Assembly of Győr-Moson-Sopron, aizstājot András MÁTIS kungu, László VÉCSEY kungs, Mayor of Szada,aizstājot György GÉMESI kungu, Kata TÜTTŐ kundze, Member of General Assembly of Capital, aizstājot Balázs NÉMETH kungu, Helga MIHÁLYI kundze, Member of General Assembly of Borsod-Abaúj-Zemplén, aizstājot Nándor LITTER kungu.
(1)

Padome ar 2006. gada 11. jūlija Lēmumu 2006/524/EK, Euratom, ar ko ieceļ Eiropas Ekonomikas un sociālo lietu komitejas locekļus no Čehijas, Vācijas, Igaunijas, Spānijas, Francijas, Itālijas, Latvijas, Lietuvas, Luksemburgas, Ungārijas, Maltas, Austrijas, Slovēnijas un Slovākijas (1), un 2006. gada 15. septembra Lēmumu 2006/651/EK, Euratom, ar ko ieceļ Eiropas Ekonomikas un sociālo lietu komitejas locekļus no Beļģijas, Grieķijas, Īrijas, Kipras, Nīderlandes, Polijas, Portugāles, Somijas, Zviedrijas un Apvienotās Karalistes un divus komitejas locekļus no Itālijas (2), ir iecēlusi minētās komitejas locekļus no Itālijas uz laikposmu no 2006. gada 21. septembra līdz 2010. gada 20. septembrim.
3.2.

PROGRAMMAS, KO IESNIEGUSI ITĀLIJA 1996. GADA 23. DECEMBRĪ AND UN 1997. GADA 14. JŪLIJĀ PAR TRENTO AUTONOMO PROVINCI ATTIECĪBĀ UZ: Val dell’Adige zonas lejasdaļu — Zona ietver Adige upes sateces baseinus un tās izteku, kas ir Trento autonomās provinces teritorijā, no robežas ar Bolcāno provinci līdz Ala aizsprostam (hidroelektrostacijai). (NB: uz VAL DELL’ADIGE ZONAS augšdaļu attiecas Bolcāno autonomās provinces apstiprinātā programma. Šīs zonas augšdaļa un lejasdaļa jāuzskata par vienu epidemioloģisko vienību.) Torrente Arnò zonu — Zona ietver sateces baseinu no Arnò upes iztekas līdz aizsprostiem, kas atrodas upes lejtecē, pirms Arnò upe ietek Sarca upē. Varone zonu — Zona ietver sateces baseinu no Magnone upes iztekas līdz ūdenskritumam. Alto e Basso Chiese zonu — Zona ietver Chiese upes sateces baseinu no tās iztekas līdz Condino aizsprostam, izņemot Adanà un Palvico upes baseinu. Torrente Palvico zonu — Zona ietver Palvico upes sateces baseinu līdz betona un akmeņu aizsprostam.
(3)

Komisijas 2006. gada 6. jūlija Lēmumā 2006/474/EK profilakses pasākumiem pret A tipa H5N1 apakštipa gripas vīrusa izraisītu ļoti patogēnas putnu gripas izplatību to putnu vidū, kas tiek turēti dalībvalstu zooloģiskajos dārzos, apstiprinātās iestādēs, institūtos vai centros, un par Lēmuma 2005/744/EK atcelšanu (3) paredzēti noteikumi, lai nepieļautu A tipa H5N1 apakštipa gripas vīrusa izraisītas ļoti patogēnas putnu gripas izplatību no savvaļas putniem uz zooloģiskajos dārzos un apstiprinātās iestādēs, institūtos vai centros turētiem putniem. Minētajā lēmumā paredzēti arī noteikumi zooloģiskajos dārzos un apstiprinātās iestādēs, institūtos vai centros turētu putnu vakcinācijai, kā arī sīki izstrādāti noteikumi par to, kā Komisijai iesniedzami dalībvalstu izstrādātie vakcinācijas plāni.
LV Eiropas Savienības Oficiālais Vēstnesis L 200/44

PADOMES UN KOMISIJAS LĒMUMS

(2007. gada 28. jūnijs)

par Protokola noslēgšanu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2007/541/EK, Euratom)

EIROPAS SAVIENĪBAS PADOME

UN EIROPAS KOPIENU KOMISIJA,

ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 300. panta 3. punkta pirmo daļu,

ņemot vērā Eiropas Atomenerģijas kopienas dibināšanas līgumu, un jo īpaši tā 101. pantu,

ņemot vērā Bulgārijas un Rumānijas Pievienošanās aktu, un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta atzinumu (1),

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) Protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, 2007. gada 23. aprīlī tika parakstīts Eiropas Kopienas un tās dalībvalstu vārdā.

(2) Pirms protokola stāšanās spēkā to no 2007. gada 23. aprīļa piemēro provizoriski.

(3) Protokols būtu jāapstiprina,

IR PIEŅĒMUŠAS ŠO LĒMUMU.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā tiek apstiprināts Protokols Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

Protokola teksts ir pievienots šim lēmumam (2).

2. pants

Padomes priekšsēdētājs Eiropas Kopienas un tās dalībvalstu vārdā sniedz protokola (3) 3. pantā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

Luksemburgā, 2007. gada 28. jūnijā Komisijas vārdā — priekšsēdētājs S. GABRIEL Padomes vārdā — priekšsēdētājs José Manuel BARROSO

(1) Atzinums sniegts 2007. gada 7. jūnijā (Oficiālajā Vēstnesī vēl nav publicēts).

(2) OV L 119, 9.5.2007., 32. lpp.

(3) Protokola spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
(1)

Komisijas 1992. gada 21. decembra Lēmumā 93/52/EEK, ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (3), minētas dalībvalstis un to reģioni, kas saskaņā ar Direktīvu 91/68/EEK ir atzīti par oficiāli brīviem no brucelozes (B. melitensis).
(6)

2002. gada jūlijā Apvienotā Karaliste no Dow AgroSciences Ltd. saņēma pieteikumu par sulfurilfluorīdu. Ar Komisijas Lēmumu 2003/305/EK (5) apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.